Билгесез кеше мохтаҗ гаиләгә коттедж бүләк иткән

	Дүртөйле районынан биш балалы гаилә моңа кадәр черек йортта көн күргән.
Хәкимовлар гаиләсендә - биш бала.	  Әниләре балалар һәм инвалид ире белән җиде ел буе авария хәлендә булган черек агач бинада яшәгәннәр. Гаилә кереме - ул пособиеләр. Торак шартларын яхшырту мөмкинлеге булмаган.

Алар хакында шунда ук яшәүче эшкуар белеп кала һәм иркен коттедж бүләк итә, дип яза "Кызыл таң" газетасы.

Күпбалалы анага сертификатыны Әниләр көне алдыннан Дүртөйледәге форумда тапшырдылар, ә хәйрияче үзе билгесез булып калырга теләде.
Изгелек эшлә дә суга сал, балык күрер, диләрме әле... 
	---	
Матбугат.ру

	№ --- | 21.11.2019	


